laion/Wikipedia-Exotic huggingface dataset:
পাকিস্তান রেলওয়েস ক্লাস জেডসিইউ২০

পাকিস্তান রেলওয়ে ক্লাস জেডসিইউ২০ পাকিস্তানের একটি ১৬৭৬ মি.মি. গেজের ডিজেল-বৈদ্যুতিক লোকোমোটিভ শ্রেণী। চীনের সিআরআরসি জাইয়াং কোম্পানি জাইলোকো এসডিডি২২ মডেল হিসেবে এই শ্রেণির মোট ২৯টি লোকোমোটিভ তৈরি করে, এবং ২০১৪ সাল থেকে এরা রেল পরিষেবায় রয়েছে। জেডসিইউ২০ যাত্রীবাহী পরিষেবার জন্য নির্মিত। এই লোকোগুলি ২০০০ অর্শ্বশক্তি বিশিষ্ট। প্রাইম মুভার হলো ক্যাটারপিলার টাইপ সি১৭৫-১৬ । এরা ১৪০ কিমি/ঘণ্টা বেগে চলতে পারে। এদেরকে ৬৪০১ থেকে ৬৪২৯ পর্যন্ত সংখ্যায়িত করা হয়। পন্যবাহী সেবার জন্য, ভিন্ন স্পেসিফিকেশনে এই লোকোমোটিভের অনুরূপ জেডসিইউ৩০ শ্রেণীর লোকো তৈরি করা হয়েছে। "Pakistan Railways orders Chinese locomotives"। International Railway Journal (ইংরেজি ভাষায়)। ২০১৩-০২-১৪। সংগ্রহের তারিখ ২০২০-০৫-২৬।  2014-04-09T10:39:00+01:00। "CSR locos arrive in Pakistan"। Railway Gazette International (ইংরেজি ভাষায়)। সংগ্রহের তারিখ ২০২০-০৫-২৬।  পাকিস্তান রেলওয়ের অফিসিয়াল ওয়েবসাইট ওয়েব্যাক মেশিনে আর্কাইভকৃত ১ ফেব্রুয়ারি ২০২১ তারিখে সিআরআরসি অফিসিয়াল ওয়েবসাইট ওয়েব্যাক মেশিনে আর্কাইভকৃত ৩ মে ২০২০ তারিখে ক্যাটারপিলার অফিসিয়াল ওয়েবসাইট
পাকিস্তান রেলওয়েস ক্লাস জেডসিইউ৩০

পাকিস্তান রেলওয়ে ক্লাস জেডসিইউ৩০ পাকিস্তানের একটি ১৬৭৬ মি.মি. গেজের ডিজেল-বৈদ্যুতিক লোকোমোটিভ শ্রেণী। চীনের সিআরআরসি জাইয়াং কোম্পানি জাইলোকো এসডিডি২৩ মডেল হিসেবে এই শ্রেণির মোট ৩৪টি লোকোমোটিভ তৈরি করে এবং ২০১৪ সাল থেকে এরা রেল পরিষেবায় রয়েছে। জেডসিইউ৩০ যাত্রীবাহী পরিষেবার জন্য নির্মিত। এই লোকোগুলি ৩০০০ অর্শ্বশক্তি বিশিষ্ট। প্রাইম মুভার হলো ক্যাটারপিলার টাইপ ৩৫১৬বি। এরা ১২০ কিমি/ঘণ্টা বেগে চলতে পারে। এদেরকে ৬৩০১ থেকে ৬৩২৯ এবং ৬৩৫১ থেকে ৬৩৫৫ পর্যন্ত সংখ্যায়িত করা হয়। যাত্রীবাহী সেবার জন্য, ভিন্ন স্পেসিফিকেশনে এই লোকোমোটিভের অনুরূপ জেডসিইউ২০ শ্রেণীর লোকো তৈরি করা হয়েছে। "Pakistan Railways orders Chinese locomotives"। International Railway Journal (ইংরেজি ভাষায়)। ২০১৩-০২-১৪। সংগ্রহের তারিখ ২০২০-০৫-২৬।  2014-04-09T10:39:00+01:00। "CSR locos arrive in Pakistan"। Railway Gazette International (ইংরেজি ভাষায়)। সংগ্রহের তারিখ ২০২০-০৫-২৬।  পাকিস্তান রেলওয়ের অফিসিয়াল ওয়েবসাইট ওয়েব্যাক মেশিনে আর্কাইভকৃত ১ ফেব্রুয়ারি ২০২১ তারিখে সিআরআরসি অফিসিয়াল ওয়েবসাইট ওয়েব্যাক মেশিনে আর্কাইভকৃত ৩ মে ২০২০ তারিখে ক্যাটারপিলার অফিসিয়াল ওয়েবসাইট
চতুর্থ মুহাম্মদ

চতুর্থ মুহাম্মদ (উসমানীয় তুর্কি: محمد رابع মেহম‌েদ-ই-রা‌বি; Modern Turkish: IV. Mehmet; যিনি পরিচিত Avcı Mehmet বা শিকারী মুহাম্মদ নামে; ২ জানুয়ারি ১৬৪১ - ৬ জানুয়ারি ১৬৯৩) ছিলেন উসমানীয় সাম্রাজ্য সুলতান। একটি অভ্যুত্থানে তাঁর পিতাকে সিংহাসনচ্যুত করার পর মাত্র 7 বছর বয়সে তাঁকে সিংহাসনে বসানো হয়। চতুর্থ মুহাম্মদ ছিলেন দ্বিতীয় সর্বোচ্চ শাসনকালকারী উসমানীয় সুলতান (৩৯-৪০ বছর)। উল্লেখ্য যে, সর্বোচ্চ শাসনকালকারী উসমানীয় সুলতান হলেন প্রথম সুলাইমান (৪৬ বছর)। অল্পবয়স থেকেই শিকারে তাঁর অসীম আগ্রহ গড়ে উঠে এবং এই কারণে তাঁকে avcı (শিকারী) নামে অবিহিত করা হয়। যেখামে চতুর্থ মুহাম্মদের শাসনামলের প্রথম ও শেষ বছর উসমানীয় সাম্রাজ্যের সামরিক পরাজয় ও অভ্যন্তরীণ রাজনৈতিক অস্থিরতার জন্য কুখ্যাত, মধ্যবর্তী সময়ে বিখ্যাত কোপরুলু উজিরদের হাত ধরে উসমানীয়রা হৃত গৌরব পুনরুদ্ধার করেছিল। ইতিহাসে এই সময়টা কোপরুলু যুগ নামে পরিচিত। মুহাম্মদ খুব ধার্মিক শাসক ছিলেন এবং একইসাথে দীর্ঘ শাসনামলে অনেকগুলো সামরিক বিজয়ের কারণে তাঁকে গাজী বলা হয়ে থাকে। চতুর্থ মুহাম্মদের শাসনের প্রথম পর্যায় কুখ্যাত নারীদের সালতানাত এর সমাপ্তি ও মহান কোপরুলু যুগ এর সূচনা প্রত্যক্ষ করে। কোপরুলু পরিবারের ধারাবাহিক উজিরে আজমরা কার্যকরভাবে সাম্রাজ্যের নিয়ন্ত্রণ বজায় রাখেন। কোপরুলু উজিরদের সময় সাম্রাজ্য নতুন সামরিক সাফল্য প্রত্যক্ষ করে। এসময় ট্রান্সিলভানিয়ায় কর্তৃত্ব পুনপ্রতিষ্ঠা করা হয়, ১৬৬৯ সালে ক্রিট জয় সম্পন্ন হয় এবং দক্ষিণ ইউক্রেনে সীমানা বিস্তার করা হয়। উজিরে আজম কারা মোস্তফা পাশা ১৬৮৩ সালে দ্বিতীয়বার ভিয়েনা অবরোধ করতে গেলে এই যুগের সাফল্য বাধাপ্রাপ্ত হয়। তাদের মিত্র হাবসবার্গ, জার্মান ও পোলিশরা উসমানীয়দের হটিয়ে দেয়। হলি লীগের মৈত্রী ভিয়েনার পরাজয়ের সুবিধা আদায় করে নেয় এবং কার্লোউইতজের চুক্তি স্বাক্ষর হয়। উসমানীয়রা বেশ কিছু এলাকার নিয়ন্ত্রণ হস্তান্তর করে। তাঁর অধীনেই উসমানীয় সাম্রাজ্য ইউরোপে ভৌগোলিক বিস্তৃতির শীর্ষে পৌঁছায়। ১৬৮৩ সালে ভারনার যুদ্ধের পর ইউরোপে উসমানীয় সম্প্রসারণ সমাপ্ত হয়। ইতিহাসে Great Turkish War বা War of the Holy League নামে পরিচিত ইউরোপে খ্রিস্টান সম্মিলিত বাহিনীর সাথে উসমানীয়দের চলমান যুদ্ধে ক্রমাগত ব্যর্থতার জন্য ১৬৮৭ সালে সৈন্যদের বিদ্রোহে (মূলত জেনিসারি বাহিনী দ্বারা সংঘটিত) তিনি ক্ষমতাচ্যুত হন। এরপর তিনি এদির্নে অবসর জীবনযাপনের জন্য চলে যান এবং ১৬৯৩ সালে সেখানেই স্বাভাবিকভাবে মৃত্যুবরণ করেন। Börekçi, Günhan (২০০৯)। "Mehmed IV"। Ágoston, Gábor; Bruce Masters। Encyclopedia of the Ottoman Empire। পৃষ্ঠা 370-1।  Baer, Marc David (২০০৮)। Honored by the Glory of Islam: Conversion and Conquest in Ottoman Europe। Oxford University Press। পৃষ্ঠা 165। আইএসবিএন 978-0-19-979783-7।
হাতুন

হাতুন ( ফার্সি: خاتون,খাতুন) হলো একটি ফার্সি নাম (মূলত পূর্ব ইরানীয় ভাষা, সোগদিয়ান ভাষা ) এবং এটি উসমানীয় শাসনকালে মহিলাদের জন্য সম্মানসূচক উপাধি হিসেবে ব্যবহৃত হতো। উসমানীয় শাসনকালে হাতুন শব্দটি মহিলাদের জন্য সম্মানসূচক উপাধি হিসেবে ব্যবহৃত হতো, যা ইংরেজি শব্দ লেডি এর প্রায় সমার্থক যার বাংলা অর্থ হলো ভদ্রমহিলা এবং এটি খাতুনের একটি বিকল্প বানান। অধিকাংশ তুর্কি সম্মানসূচক উপাধির মতোই, এটিও প্রথম নামের পরে ব্যবহৃত হয়। ঐতিহ্যগতভাবে হাতুন রূপে উল্লেখ করা হয় এমন নারীরা হলেন: হালিমা হাতুন (মৃত্যু ১২৫৭), আরতুগ্রুল গাজীর স্ত্রী এবং তাদের সন্তান উসমানীয় সাম্রাজ্যের প্রতিষ্ঠাতা সুলতান প্রথম উসমানের মাতা মেলিকে মামা হাতুন, সালতুকিদ নারী শাসক (রাজত্বকাল:১৯৯১-১২০০) গুরচু হাতুন (১২৩৭–১২৮৬), জর্জীয় রাজকন্যা, রাজকন্যা, সুলতান দ্বিতীয় কায়খসরু এর স্ত্রী মাল হাতুন (মৃত্যু ১৩২৩), সুলতান প্রথম উসমানের স্ত্রী গুলচিচেক হাতুন (উদিত চতুর্দশ শতাব্দী), সুলতান প্রথম মুরাদের স্ত্রী দেভলেত হাতুন (মৃত্যু ১৪১১), সুলতান প্রথম বায়েজিদের স্ত্রী গুলফাম হাতুন (মৃত্যু ১৫৬১/ ১৫৬২), সুলতান প্রথম সুলাইমানের এর সঙ্গিনী(খাসবাদী) শেমিসিরুহসার হাতুন (মৃত্যু ১৬১৩), সুলতান তৃতীয় মুরাদের এর সঙ্গিনী(উপপত্নী) নেনে হাতুন (১৮৫৭-১৯৫৫), তুর্কি লোক বীরাঙ্গনা। ওয়ালিদে হাতুন ছিলো ষষ্ঠদশ শতাব্দীর পূর্বে ক্ষমতায় আসীন উসমানীয় সুলতানের জীবিত মাতার ধারণকৃত উপাধি। উসমানীয় নারী যারা ঐতিহ্যগতভাবে ওয়ালিদে হাতুন হিসেবে পরিগনিত হতেন তারা হলেন: নিলুফার হাতুন, তার পুত্র সুলতান প্রথম মুরাদের মাতা হিসেবে ওয়ালিদে হাতুন(১৩৬২–১৩৮৩) ছিলেন দেবলেত হাতুন, তার পুত্র সুলতান প্রথম মেহমেদের মাতা হিসেবে ভালিদে হাতুন(১৪১৩-১৪১৪) ছিলেন এমিনে হাতুন, তার পুত্র সুলতান দ্বিতীয় মুরাদের মাতা হিসেবে ওয়ালিদে হাতুন (১৪২১–১৪৪৯) ছিলেন হুমা হাতুন, তার পুত্র সুলতান দ্বিতীয় মেহমেদের মাতা হিসেবে ওয়ালিদে হাতুন (১৪৪৪–১৪৪৬) ছিলেন এমিনে গুলবাহার হাতুন, তার পুত্র সুলতান দ্বিতীয় বায়েজিদের মাতা হিসেবে ওয়ালিদে হাতুন (১৪৮১–১৪৯২) ছিলেন ষষ্ঠদশ শতাব্দীর প্রারম্ভকালে সুলতানের মা, শাহজাদী এবং সুলতানের প্রধান সঙ্গিনীর ক্ষেত্রে হাতুন উপাধিটি সুলতান দ্বারা প্রতিস্থাপিত হয় এবং তারা এটি তাদের নামের শেষে ধারণ করতে শুরু করে। উপাধির এই ব্যবহার উসমানীয় ধারণাব্যবস্থাকে  পারিবারিক বিশেষাধিকারের সার্বভৌম শক্তি হিসেবে প্রতিবিম্বিত করে। ফলস্বরূপ, ভালিদে হাতুন উপাধিটিও ভালিদে সুলতান-এ রূপান্তরিত হয়। আয়শে হাতুন ওনাল, তুর্কী মডেল হাতুন সুরুচু, জার্মান নাগরিক খাতুন, উক্ত শব্দের বিকল্প বানান "হাতুন"। Nişanyan Sözlük। সংগ্রহের তারিখ ২০২০-০৫-০৩।  "Hatun - Kelime Etimolojisi, Kelimesinin Kökeni"। www.etimolojiturkce.com। সংগ্রহের তারিখ ২০২০-০৫-০৩।  * Peirce, Leslie P. (১৯৯৩), The Imperial Harem: Women and Sovereignty in the Ottoman Empire, Oxford University Press, আইএসবিএন 0195086775 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পেইতা মসজিদ

পেইতা মসজিদ (চীনা: 北大寺; ফিনিন: Běidà Sì) চীনের হনান প্রদেশের কিয়ানিয়াংয়ে অবস্থিত একটি মসজিদ। মূল সমভূমিতে অবস্থিত স্থাপনার মধ্যে এই মসজিদের স্থাপনাটি বৃহত্তম। মসজিদের পুন:প্রতিষ্ঠা(重修清真寺记) ইতিহাস অনুযায়ী, এটি প্রথমে ইউয়েন রাজত্বের(১২৭১-১৩৬৮) চিচেং সময়কালে (১৩৪১–১৩৬৮) নির্মাণ করা হয় এবং মিং রাজত্বের(১৩৬৮–১৬৪৪) চিয়াচিং সময়কালের (১৫২২-১৫৬৬) ৪০তম বছরের ১৫১৫ সালে পুনর্নির্মাণ করা হয়। ১৬২৮ সালের ভয়াবহ অগ্নিকাণ্ডে মসজিদটি পুড়ে যায় এবং ছুংচেন সম্রাটের রাজত্বকালে ১৬৩১ সালে পুনর্নির্মাণ করা হয়। ছিং রাজবংশের (১৬৪৪–১৯১১) তাওকুয়াং সম্রাটের শাসনকালে (১৮২১–১৮৫০) ভূমিকম্পে মসজিদটি সম্পূর্ণ ধ্বংস হয়ে যায় এবং এটি কুয়াংশু সময়কালের(১৮৭৫-১৯০৮) ১৩তম বছরে ১৮৮৭ সালে মসজিদের পূর্বের মূল স্থানে পুনর্নির্মাণ করা হয়। ২০০৬ সালের মে মাসে চীনের কেন্দ্রীয় সরকার মসজিদটিকে চীনের প্রধান ঐতিহাসিক এবং সাংস্কৃতিক স্থানের মর্যাদা দেয়। মসজিদটি চীনা স্থাপত্যে নির্মিত এবং মসজিদের মোট আয়তন ৩,১০০ বর্গমিটার (৩৩,০০০ বর্গফুট)। পুরুষ ও মহিলাদের জন্য আলাদা আলাদাভাবে নামাজ পড়ার ব্যবস্থা আছে। মসজিদে নামাজঘর, বিশ্রামাগার, বাড়তি ঘর এবং অন্যান্য সুবিধা আছে। চীনে ইসলাম চীনের মসজিদের তালিকা এশিয়ার মসজিদের তালিকা 北大寺：见证一部民族迁徙史। jzrb.com (চীনা ভাষায়)। ১৫ এপ্রিল ২০১৫।  河南省焦作市沁阳市怀庆办自治街北大寺典型事迹——第三届全国创建和谐寺观教堂先进集体। chinaislam.net.cn (চীনা ভাষায়)। ১৭ সেপ্টেম্বর ২০১৮। 北大寺占地面积3100平方米，建筑面积1800平方米，是中原地区建筑规模最大、保护最完整的伊斯兰教古建筑群。  "সংরক্ষণাগারভুক্ত অনুলিপি" 国保沁阳北大寺维修工程进展顺利। haww.gov.cn (চীনা ভাষায়)। ২৮ ফেব্রুয়ারি ২০১৪। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।
দুর্যোগ চলচ্চিত্র

দুর্যোগ চলচ্চিত্র বা বিপর্যয় চলচ্চিত্র চলচ্চিত্রের একটি ধরন যেখানে কোনো চলচ্চিত্রের বিষয় এবং প্রাথমিক কাহিনি প্রক্রিয়া কোনো চলমান বা আসন্ন বিপর্যয়। এই ধরনের বিপর্যয়ের মধ্যে রয়েছে প্রাকৃতিক দুর্যোগ, যেমন বন্যা, ভূমিকম্প, সুনামি বা গ্রহাণু সংঘর্ষ, এছাড়াও জাহাজডুবি বা বিমান বিধ্বস্তের মতো দুর্ঘটনা বা বৈশ্বিক মহামারী। অ্যাকশন চলচ্চিত্রের একটি উপধারা হিসেবে, এই ধারার চলচ্চিত্রগুলি সাধারণত কিছু নির্দিষ্ট চরিত্রের দৃষ্টিভঙ্গি থেকে বা বেঁচে থাকার কৌশল দৃশ্যায়নের জন্য সাধারণত কিছুটা নির্মাণধর্মী, বিপর্যয় এবং কখনও কখনও তার পরবর্তী প্রভাব তুলে ধরে। এই চলচ্চিত্র প্রায়শই বিপর্যয় থেকে পালাতে, এবং তার পরবর্তী পরিস্থিতি এড়াতে, বা মোকাবেলা করতে একাধিক অভিনেতা এবং কাহিনিযুক্ত চরিত্রসমূহের উপর দৃষ্টি নিবদ্ধ করে। ১৯৭০-এর দশকে এরায়পোর্ট (১৯৭০), দ্য পোসাইডন অ্যাডভেঞ্চার (১৯৭২), আর্থকোয়েক (১৯৭৪) এবং দ্য টাওয়ারিং ইনফার্নো (১৯৭৪)-এর মতোন চলচ্চিত্র মুক্তির সাথে সাথে এই ধারাটি বিশেষভাবে পরিচিতি লাভ করেছিল। চরিত্রগুলি সাধারণত পরিচিত চরিত্রাভিনেতাদের সমন্বয়ে গঠিত হত। চলচ্চিত্রে দুর্যোগ শুরু হওয়ার পরে, চরিত্রগুলি সাধারণত মানব দুর্বলতার মুখোমুখি হয়, প্রায়শই প্রেমে পড়ে এবং প্রায় সবসময় দোষারোপ করবার জন্য একজন খলনায়ককে খুঁজে পায়। চলচ্চিত্রগুলিতে সাধারণত অধ্যবসায়ী নায়ক বা নায়িকা (চার্লটন হেস্টন, স্টিভ ম্যাকুইন প্রমুখ) হুমকির বিরুদ্ধে লড়াইয়ে নেতৃত্ব দেওয়ার আহ্বান জানায়। অনেক ক্ষেত্রে, "দুষ্ট" বা "স্বার্থপর" ব্যক্তিরা প্রথমে দফায় দফায় আক্রান্ত হন। ১৯৯০-এর দশকে এই ধারা কম্পিউটার-উৎপাদিত চিত্র (সিজিআই) এবং বড় স্টুডিওর বৃহত বাজেটের মধ্য দিয়ে পুনর্নবীকরণের এক অভিজ্ঞতা অর্জন করেছিল, যা আরও বৃহত্তর দর্শনীয়তার সুযোগ করে দিয়েছিল। ১৯৯৭ সালের জেমস ক্যামেরনের টাইটানিক মহাকাব্যের মাধ্যমে নব্বইয়ের দশকের চলচ্চিত্রের বিপর্যয় শেষ হয়েছিল। "Film Sub-Genres"। Filmsite.org।  "Subgenre - Disaster Film"। অলমুভি। ৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  "BookRags, Disaster Movies"। bookrags.com। ২০০৭-১০-১৭ তারিখে মূল থেকে আর্কাইভ করা। সংগ্রহের তারিখ ২০০৭-০৮-১০।  "Disaster Films"। www.filmsite.org। ২০০৭-১০-২৯ তারিখে মূল থেকে আর্কাইভ করা।  "Archived copy"। ২০১১-০৭-১৪ তারিখে মূল থেকে আর্কাইভ করা। সংগ্রহের তারিখ ২০১১-০৮-০২।  Annan, David (১৯৭৫)। Catastrophe, the End of the Cinema?। Bounty Books। আইএসবিএন 0-517-52420-1।  Broderick, Mick (জানুয়ারি ১৯৯২)। Nuclear Movies: A Critical Analysis and Filmography of International Feature Length Films Dealing With Experimentation, Aliens, Terrorism, Holocaust। McFarland & Co.। আইএসবিএন 0-89950-543-0।  Dixon, Wheeler Winston (১৯৯৯)। Disaster and Memory। Columbia University Press। আইএসবিএন 0-231-11316-1।  Keane, Stephen (২০০৬)। Disaster Movies: The Cinema of Catastrophe। Wallflower Press। আইএসবিএন 1-905674-03-1।  Newman, Kim (ফেব্রুয়ারি ২০০০)। Apocalypse Movies: End of the World Cinema। St. Martin's Press। আইএসবিএন 0-312-25369-9।  দুর্যোগ চলচ্চিত্রের গ্রন্থতালিকা (ইউসি বার্কলে থেকে) দুর্যোগ চলচ্চিত্র Novelguide.com: Film Fads And Fashions
ডিয়ারবর্ন মসজিদ

ডিয়ারবর্ন মসজিদটি মিশিগানের ডিয়ারবর্নের আমেরিকান মুসলিম সম্প্রদায়ের (الجمعية الإسلامية الامريكية) অন্তর্গত একটি মসজিদ। ১৯৩৭ সালে বর্ধনশীল ইসলামী সম্প্রদায় দ্বারা নির্মিত হয় (তখনকার বেশিরভাগ সুন্নি মুসলমান লেবাননের বেকা উপত্যকার) এবং এটি মার্কিন যুক্তরাষ্ট্রে নির্মিত দ্বিতীয় মসজিদ। ভবনটি তিনতলা উঁচু এবং ভার্নোর এবং ডিক্স স্ট্রিটসের মোড়ে প্রায় পুরো শহরের মিলনস্থলে অবস্থিত। ১৯৬০ থেকে ১৯৮০-এর দশকে মানুষের উপস্থিতি দ্রুত বেড়ে যায়। ১৯৮০-এর দশকের শুরুর দিকে, কিছু প্রতিবেশীর আপত্তিকে বাতিল করে আদালত মসজিদটিতে উচ্চস্বরে আযান দেওয়ার অনুমতি দেয়। উচ্চস্বরে আযান দেওয়া আমেরিকার প্রথম মসজিদ এটি। আদালত মুসলমানদের আযানকে গির্জার ঘণ্টার সমকক্ষ বলে রায় দেয়। মসজিদটির শেখ হামুদ আফিফের নেতৃত্বে পরিচালিত হয়। তার আগে, বহু বছর ধরে শেখ মোহাম্মদ মুসা নেতৃত্বে ছিলেন। ডিয়ারবর্নের ইসলামিক সেন্টার অভ আমেরিকা আর ডিয়ারবর্ন মসজিদ দুইটি আলাদা মসজিদ। ২০০৫ সালে উদ্বোধন হওয়া ইসলামিক সেন্টার অভ আমেরিকা দেশের বৃহত্তম মসজিদ। মেট্রো ডেট্রয়েটে ইসলাম যুক্তরাষ্ট্রের মসজিদের তালিকা "In the Way of the Prophet: Ideologies and Institutions in Dearborn, Michigan, America's Muslim Capitol" (ইংরেজি ভাষায়)। The Next American City magazine। অক্টোবর ২০০৩। মে ১৫, ২০১০ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১০।  "Next American City » Magazine » In the Way of the Prophet"। web.archive.org। ২০১০-০৫-১৫। Archived from the original on ২০১০-০৫-১৫। সংগ্রহের তারিখ ২০২০-০৫-২৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "About us"। Official site (ইংরেজি ভাষায়)। ১৬ মে ২০০৯ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১১।  "New Dearborn mosque to be the nation's largest"। The Michigan Daily (ইংরেজি ভাষায়)। সংগ্রহের তারিখ ২০২০-০৫-২৬।  দাপ্তরিক ওয়েবসাইট ইসলাম প্রবেশদ্বার
উল্কা এক্সপ্রেস

উল্কা এক্সপ্রেস বাংলাদেশের একটি সাবেক এক্সপ্রেস ট্রেন। এটি চট্টগ্রাম জেলার চট্টগ্রাম রেলওয়ে স্টেশন থেকে ঢাকার ফুলবাড়িয়া/কমলাপুর রেলওয়ে স্টেশন পর্যন্ত চলাচল করতো। ১৯৮৫ সালে মহানগর গোধূলি/প্রভাতি উদ্বোধন হওয়ার পর বাংলাদেশ রেল মন্ত্রণালয় ট্রেনটির পরিষেবা বন্ধ করে দেয়। তৎকালীন সময়ে সব থেকে দ্রুতগতির ট্রেন ছিল এই উল্কা এক্সপ্রেস। তৎকালীন পাকিস্তান ইষ্টার্ণ রেলওয়ে সংক্ষেপে P. E. R এর অধীনে ১৯৬৬ সালের ১লা জানুয়ারি পূর্ব বাংলা (পূর্ব পাকিস্তান) এর মূল শহর চট্টগ্রাম-ঢাকা-চট্টগ্রাম রুটে চালু হয় উল্কা এক্সপ্রেস ট্রেন। উল্কার দুটো রেকে স্থান পায় ক্রিমসন পেইন্টেড কোচ তথা প্রচলিত লাল রংয়ের কোচ। ক্রিমসন পেইন্টটি ছিলো আভিজাত্যের প্রতীক। ট্রেনটি সূচনার মাধ্যমে রেলে ঢাকা ও চট্টগ্রামের মধ্যে ভ্রমণ কাল প্রায় দুই ঘণ্টা হ্রাস পায়। ট্রেনটি সূচনা লগ্নে পূর্ব বাংলা বর্তমান বাংলাদেশের এবং চট্টগ্রাম-ঢাকা-চট্টগ্রাম রুটের সবচেয়ে বিলাসবহুল ও সর্বাধুনিক প্রযুক্তির দ্রুতগতির ট্রেন ছিলো। একপথে তথা আপে সময় লাগতো ০৬.২৫ ঘন্টা এবং অপর পথে তথা ডাউনে সময় লাগতো ০৬.৩০ ঘন্টা। জেনারেল আইয়ুব খানের সামরিক শাসনামলে নবনির্মিত কমলাপুর রেলওয়ে স্টেশন চালু করা হলে ট্রেনটি শেষবারের মতো ১৯৬৮ সালের ৩০শে এপ্রিল ফুলবাড়িয়া রেলওয়ে স্টেশন হতে চট্টগ্রামের উদ্দেশ্যে যাত্রা করে। এরপর ফুলবাড়িয়া রেলওয়ে স্টেশন চিরতরে বন্ধ হয়ে যায়। ১৯৮৬ সালে জাতীয় পার্টি সরকারের আমলে চট্রগ্রাম-ঢাকা-চট্টগ্রাম গামী আন্তনগর মহানগর এক্সপ্রেস চালু হলে এই ট্রেনটি বন্ধ করে দেওয়া হয়। ভারত উপ-মহাদেশের এক জরিপে দ্রুতগতির ১০ টি ট্রেনের তালিকায় স্থান করে নেয় উল্কা এক্সপ্রেস। এই সময়সূচীটি ট্রেনটি চালু হওয়ার সময় কার্যকর করা হয়েছিলো। এই ট্রেনে ২০০০ অথবা ২২০০ শ্রেণীর লোকোমোটিভ ব্যবহার করা হতো। ট্রেনটি লাল মেইল ভ্যাকুয়াম ব্রেকের কোচের দুই রেকে চলাচল করতো। ০১/০৮/১৯৭১ অথবা ২৮/০৮/১৯৭১: চট্টগ্রাম জেলার মীরসরাই ও মাস্তাননগর রেলওয়ে স্টেশনের মধ্যে অবস্থিত মোহামায়া রেলসেতুতে মুক্তিযুদ্ধকালীন সময়ে গেরিলা অভিযান চালানো হয়। উল্কা এক্সপ্রেস ট্রেন সেই ব্রীজ অতিক্রমকালীন সময়ে গেরিলা বাহিনী কর্তৃক বোমা বিস্ফোরণে ক্ষতিগ্রস্ত হয়। ট্রেনের লোকোমোটিভ এবং চারটি কোচ খাদে পড়ে যায়। এই অভিযানে প্রায় ১০ জনের মতো পাকিস্তানি সেনা নিহত ও ৫ জন সেনা আহত হন। অনেক বাঙালীও এই বিস্ফোরণে নিহত হন। "Railway -- plight and prospects"। দ্য ফাইনান্সিয়াল এক্সপ্রেস (ইংরেজি ভাষায়)। সংগ্রহের তারিখ ২০২০-০৫-২৬।  "মােহামায়া রেলসেতুতে উল্কা ট্রেনে অপারেশন"। সংগ্রামের নোটবুক (ইংরেজি ভাষায়)। ২০১৯-০৬-১০। সংগ্রহের তারিখ ২০২০-০৫-২৬।
হুঝু প্যাগোডা

হুঝু প্যাগোডা (সরলীকৃত চীনা: 护珠塔; প্রথাগত চীনা: 護珠塔; ফিনিন: Hùzhūtǎ) সাংহাইয়ের সানজিয়াং জেলার তিয়ানমশান পাহাড়ে অবস্থিত একটি চীনা স্থাপত্যশৈলীর প্যাগোডা। ১০৭৯ সালে নির্মিত মন্দিরটি কৌণিকভাবে, পিসার টাওয়ারের চেয়েও বেশি হেলে থাকার কারণে অধিক পরিচিত। প্যাগোডাটি বৌদ্ধ মন্দিরের অংশ হিসেবে উত্তরাঞ্চলীয় সং রাজবংশের শাসনামলে ১০৭৯ সালে নির্মিত হয়েছিল। প্যাগোডাটি মূলত একটি যৌগিক দালানকাঠামোর অংশ। দালানটি বৌদ্ধ ধ্বংসাবশেষ সংরক্ষণের জন্য ব্যবহৃত হত। একের পর এক অগ্নিকাণ্ডের পর এখন কেবল মিনারটি দাঁড়িয়ে আছে। ১৯৮৩ সালে সাংহাই পৌর সরকার মন্দিরটিকে সংরক্ষিত সাংস্কৃতিক প্রতীক হিসাবে ঘোষণা করেছিল। অষ্টভুজ আকৃতির প্যাগোডাটি প্রায় ২০ মিটার উচ্চতা ও সাতটি স্তর বিশিষ্ট। ১৯৮২ সালের জরিপ অনুযায়ী এটি ৬.৫১ ডিগ্রি দক্ষিণ-পূর্ব দিকে ঝুঁকেছিল এবং পরবর্তীতে প্যাগোডাটি আরও হেলে ৭.১০ ডিগ্রি কোণে ঝুঁকে আছে। হেলে থাকার কারণে এটির শীর্ষ তার মূল অবস্থান থেকে ২.২৭ মিটার পর্যন্ত স্থানচ্যুত হয়েছে । প্যাগোডাটি হেলে পরার কারণ, এর মূলভিত্তিটির একপাশ পাহাড়ি শিলা এবং অন্য পাশটি নুড়ি পাথরের সমতলে অবস্থিত। "Shanghai's 1,000-year-old leaning tower surpasses Pisa's"। www.chinadaily.com.cn। ২০১৫-০৬-০৩। ২০২০-০৫-২২ তারিখে মূল থেকে আর্কাইভ করা। সংগ্রহের তারিখ ২০২০-০৫-২৬।  "'Leaning Tower' Of Shanghai Underwhelms Visitors"। NPR.org (ইংরেজি ভাষায়)। ২০০৯-০৩-১০। ২০২২-১০-২৭ তারিখে মূল থেকে আর্কাইভ করা। সংগ্রহের তারিখ ২০২২-১২-০৬।  上海市文化广播影视管理局，上海市文物局编 (২০১৪-০৬-০১)। 上海百处名人故居品鉴 (চীনা ভাষায়)। 上海：上海书店出版社। পৃষ্ঠা ৩৪৯। আইএসবিএন 978-7-5458-0839-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) 《松江文化志》编写组 (২০০১)। 《松江文化志》। 百家出版社। পৃষ্ঠা 196।  "不倒的护珠塔"। 光明网। ২০১০-০১-৩০। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১০-০৯-০৮।
শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার

নিম্নোক্ত লেখকবৃন্দ তিন বা তার অধিকবার এই পুরস্কার অর্জন করেছেন: ৭ বার বিলি ওয়াইল্ডার ৬ বার জন হিউস্টন ৫ বার এরিক রথ ৪ বার অ্যালবার্ট হ্যাকেট কার্ল ফোরম্যান জুলিয়াস জে. এপস্টেইন কোয়েন ভ্রাতৃদ্বয় ফ্রান্সেস গুডরিখ মাইকেল উইলসন রিচার্ড ব্রুক্‌স স্ট্যানলি কুবরিক স্টিভেন জাইলিয়ান ৩ বার অলিভার স্টোন আর্নেস্ট লেহমান আলেকজান্ডার পেইন অ্যারন সরকিন জোসেফ এল. ম্যাংকাভিৎস নিল সিমন ফ্রান্সিস ফোর্ড কোপলা রুথ প্রাভার জাবভালা গোল্ডেন গ্লোব পুরস্কার (সেরা চিত্রনাট্য) শ্রেষ্ঠ উপযোগকৃত চিত্রনাট্য বিভাগে বাফটা পুরস্কার শ্রেষ্ঠ উপযোগকৃত চিত্রনাট্য বিভাগে রাইটার্স গিল্ড অব আমেরিকা পুরস্কার "James Ivory is oldest Oscar winner ever with screenplay award for Call Me by Your Name"। দ্য গার্ডিয়ান (ইংরেজি ভাষায়)। সংগ্রহের তারিখ ২৬ মে ২০২০।  "Snubs, Surprises, and a Staring Contest: The Academy Awards Nominations"। দ্য রিঙ্গার (ইংরেজি ভাষায়)। সংগ্রহের তারিখ ২৬ মে ২০২০।  "SOC Alumnus Wins Oscar for Best Adapted Screenplay"। আমেরিকান ওয়াশিংটন ইউনিভার্সিটি (ইংরেজি ভাষায়)। সংগ্রহের তারিখ ২৬ মে ২০২০।  "Chazelle becomes youngest directing Oscar winner for 'La La Land'"। রয়টার্স (ইংরেজি ভাষায়)। সংগ্রহের তারিখ ২৬ মে ২০২০।  দাপ্তরিক ওয়েবসাইট
অমর চিত্র কথা

অমর চিত্র কথা একটি কমিক বুক সিরিজ যেখানে মূলত বিভিন্ন জীবনী, ধর্মীয় ব্যক্তিত্ব, সাংস্কৃতিক গল্প সমূহের উপর গ্রাফিক উপন্যাস প্রকাশিত হয়ে থাকে। এই সিরিজটি ১৯৬৭ সালে অনন্ত পাই এর মাধ্যমে যাত্রা শুরু করেছিল। শিশু-কিশোরদের ভারতীয় সাংস্কৃতিক ঐতিহ্য সম্পর্কে ধারণা দেয়ার জন্য অনন্ত পাই এর মাধ্যমে একটি কমিক সিরিজের যাত্রা শুরু হয়েছিল। ভারতীয় শিশু-কিশোরদের নিজ সংস্কৃতি সম্পর্কে অজ্ঞতা দেখে তিনি বিস্মিত হয়েছিলেন। একজন আঙ্কেল পাই এর মাধ্যমে কীভাবে অমর চিত্র কথা এর সৃষ্টি হলো তা বর্ণনা করতে উপর্যুক্ত বর্ণনাটি প্রায়ই দেয়া হয়। যাই হোক, আউটলুক ম্যাগাজিন এই কমিক সিরিজের সূচনা সম্পর্কে সংবাদ প্রকাশ করেছিল: জি.কে. অনন্তরাম নামে বেঙ্গালুরুর এক বই বিক্রেতা অমর চিত্র কথা সৃষ্টির কথা ভেবেছিলেন। ১৯৬৫ সালে কন্নড় ভাষায় এর প্রথম সংখ্যা বের হয়েছিল এবং একাদশ তম সংখ্যাটি ইংরেজিতে বের হয়। ১৯৬৫ সালে কন্নড় ভাষায় প্রকাশিত অমর চিত্র কথা বাণিজ্যিকভাবে বেশ সফল হয় যা ইংরেজিতে সিরিজটি বের করতে উৎসাহ যুগিয়েছিল। পরবর্তীতে অনন্ত পাইকে অমর চিত্র কথার দায়িত্বে আনা হয়। তিনি সুন্দর একটি টীম গঠন করেন এবং অমর চিত্র কথাকে একটি ব্র্যান্ডে পরিণত করেন। "Now, Amar Chitra Katha gets even younger"। ১ মার্চ ২০১১ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০০৯।  "একজন পন্ডিতের একটি স্বপ্ন ছিল ... আউটলুক (ইংরেজি ভাষায়) India "। সংগ্রহের তারিখ ১৭ সেপ্টেম্বর ২০১১।  টিংকেল (পত্রিকা) চম্পক (ম্যাগাজিন)
হর্নসি কলেজ অব আর্ট

হর্নসি কলেজ অব আর্ট (এছাড়াও হর্নসি স্কুল অব আর্ট) ইংল্যান্ডের লন্ডন বরো অব হারিঙ্গের ক্রোচ এন্ডকে কেন্দ্র করে একটি প্রাক্তন কলেজ। হর্নসি "শিল্প ও নকশা শিক্ষায় পরীক্ষামূলক এবং প্রগতিশীল পদ্ধতির জন্য বিখ্যাত একটি আইকনিক ব্রিটিশ শিল্প প্রতিষ্ঠান"। ১৮৮২ সালে লন্ডন কলেজ স্কুল অব আর্টস হিসাবে চার্লস সুইনস্টেড হর্নসি এটি প্রতিষ্ঠা করেছিলেন। সুইনস্টেড ছিলেন, হর্নসির ক্রাউন্ড এন্ডে বসবাসকারী একজন শিল্পী ও শিক্ষক। ১৮৯০ সালে তার মৃত্যুর পরে কলেজের মালিকানা তার ছেলে ফ্রাঙ্ক সুইনস্টেডের কাছে চলে যায়। আন্তঃযুদ্ধের বছরগুলিতে বিদ্যালয়ের পাঠ্যক্রম চারুকলা, বিজ্ঞাপন নকশা এবং শিল্পে প্রয়োগকারী শিল্প দ্বারা গঠিত ছিল। এটি দ্বিতীয় বিশ্বযুদ্ধের সময়কালীন দিবা শ্রেণী কার্যক্রম অব্যাহত রেখেছিল। ১৯৫৫ সালে এটি হর্নসি কলেজ অব আর্টস অ্যান্ড ক্রাফ্টসে পরিণত হয়। ১৯৭৩ সালে এটি এনফিল্ড টেকনিক্যাল কলেজ এবং হেন্ডন টেকনিক্যাল কলেজের সাথে যুক্ত হয়ে মিডলসেক্স পলিটেকনিকে পরিণত হওয়ার আগ পর্যন্ত একক সত্তা হিসাবে টিকে ছিল। পলিটেকনিকটি পরে মিডলসেক্স বিশ্ববিদ্যালয়ে পরিণত হয়। মিডলসেক্স বিশ্ববিদ্যালয় ১০৮০-এর দশকে ক্রাউচ এন্ড ভবনটি খালি করে দেয়। পরে টিইউসি প্রশিক্ষণ ও সম্মেলন কেন্দ্র হিসাবে ভবনটি ব্যবহার করত। ২০০৮ সাল পর্যন্ত, ভবনটি চার-ফর্মের প্রবেশের সম্প্রসারণের পূর্বে, কোলেরিজ প্রাথমিক বিদ্যালয়ের একটি অংশ ছিল। "Hornsey College of Art" (ইংরেজি ভাষায়)। artbiogs। সংগ্রহের তারিখ ২৭ মে ২০২০।  "Swinstead, Frank Hillyard"। suffolkartists.co.uk। সংগ্রহের তারিখ ২০১৯-০২-২০।
এম বজলুল করিম চৌধুরী

এম বজলুল করিম চৌধুরী (আনু. ১৯৫৯-৩১ মে ২০২০) একজন বাংলাদেশি সরকারি কর্মকর্তা যিনি সচিব হিসেবে ঢাকার বিভাগীয় কমিশনারের পদ থেকে ১৬ এপ্রিল ২০১৮ সালে অবসর গ্রহণ করেন। এর আগে তিনি রাজধানী উন্নয়ন কর্তৃপক্ষের (রাজউক) চেয়ারম্যান হিসেবে দায়িত্ব পালন করেন। এম বজলুল করিম চৌধুরী ১৯৫৯ সালের ১৬ এপ্রিল রাজবাড়ী জেলার ধুনচিতে জন্মগ্রহণ করেন। তার পিতা মৃত রেজাউল করিম চৌধুরী। এম বজলুল করিম চৌধুরী ১৯৮৫ সালে সপ্তম ব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে সহকারী কমিশনার পদে যোগদান করেন। কর্মজীবনে সহকারী কমিশনার (ভূমি), উপজেলা ম্যাজিস্ট্রেট, ফরিদপুর জেলার চরভদ্রাসন উপজেলার উপজেলা নির্বাহী অফিসার, অতিরিক্ত জেলা প্রশাসক, টাঙ্গাইল জেলার জেলা প্রশাসক ও জেলা ম্যাজিস্ট্রেট, শিক্ষা মন্ত্রণালয়ের যুগ্মসচিব, গণপূর্ত মন্ত্রণালয়ের অতিরিক্ত সচিব, ১১ জুলাই ২০১৬ থেকে ২৪ আগস্ট ২০১৭ সাল পর্যন্ত রাজধানী উন্নয়ন কর্তৃপক্ষের (রাজউক) চেয়ারম্যান এবং মন্ত্রিপরিষদ বিভাগে অতিরিক্ত সচিব পদে দায়িত্ব পালন করেন। ২৪ আগস্ট ২০১৭ সালে ঢাকা বিভাগের কমিশনার পদে নিয়োগ পেয়ে ১৫ এপ্রিল ২০১৮ সাল পর্যন্ত দায়িত্ব পালন করে অবসরোত্তর ছুটিতে (পিআরএল) যাওয়ার একদিন আগে সচিব পদে পদোন্নতি পান। একই দিন তিনি জনপ্রশাসন মন্ত্রণালয়ে যোগদান করে অবসর গ্রহণ করেন। বজলুল করিম চৌধুরী ৩১ মে ২০২০ করোনাভাইরাসে (কোভিড-১৯) আক্রান্ত হয়ে মুগদা মেডিকেল কলেজ ও হাসপাতালে চিকিৎসাধীন অবস্থায় মৃত্যুবরণ করেন। নিজস্ব প্রতিবেদক (১৫ এপ্রিল ২০১৮)। "অবসরের একদিন আগে সচিব হলেন বজলুল করিম"। জাগো নিউজ। ২৬ মে ২০২০ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  কাগজ প্রতিবেদক (১১ জুলাই ২০১৬)। "রাজউকের নতুন চেয়ারম্যান বজলুল করিম চৌধুরী"। দৈনিক ভোরের কাগজ। ২৬ মে ২০২০ তারিখে মূল থেকে আর্কাইভ করা। সংগ্রহের তারিখ ২৬ মে ২০২০।  "বজলুল করিম চৌধুরী রাজউকের নয়া চেয়ারম্যান"। দৈনিক জনকণ্ঠ। ১১ জুলাই ২০১৬। সংগ্রহের তারিখ ২৬ মে ২০২০।  বাংলা ট্রিবিউন রিপোর্ট (৩১ মে ২০২০)। "সাবেক সচিবের করোনায় মৃত্যু"। বাংলা ট্রিবিউন। ১৩ জুন ২০২০ তারিখে মূল থেকে আর্কাইভ করা। সংগ্রহের তারিখ ৩১ মে ২০২০।